Mount Hagen
From Wikipedia
Mount Hagen o Hagen em i kapitol na taun bikpela tumas bilong Western Highlands provins long Papua Niugini. Em i namba tri taun long Papua Niugini; Pot Mosbi na Lae i bikpela moa long em. Hagen i kisim nem long Mount Hagen, wanpela bikpela mauntain i stap klostu long taun.
[edit] Histori
Long 1933, Mick Leahy na brata bilong em Dan Leahy, tupela i kisim balus na tupela i painim ples Waghi Vali. Tupela painem ples we planti manmeri i stap.
Liklik taim bihain, tupela kisim sampela ofisa (wanpela ofisa husat i kamap wantim tupela brata, nem bilong em Jim Taylor), na ol i bikaim nambawan waitskin long wokabout long Mount Hagen. Ol i bildim wanpela liklik ples balus tu.
[edit] Trenspot
Mount Hagen en i gat wanpela bikpela ples balus, nem bilong em i Kagamuga Airport. Mount Hagen tu i stap long Highlands Highway, rot we manmeri i ken kamap long Lae na Madang. Highlands Highway em i wanpela rot i gat sel. Western Highlands i gat sampela mo rot tu, tasol planti i no gat sel.